open-index/open-wikipedia-markdown huggingface dataset:
บันทึกพระนามแห่งซักกอเราะฮ์

**บันทึกพระนามกษัตริย์แห่งซักกอเราะฮ์** เป็นงานแกะสลักหินโบราณจากยุคสมัยรามเสสที่ยังหลงเหลืออยู่ของอียิปต์ ซึ่งปัจจุบันอยู่ในพิพิธภัณฑ์อียิปต์ ในบันทึกดังกล่าวปรากฏรายพระนามฟาโรห์ โดยได้รับการค้นพบที่ซักกอเราะฮ์ในปี ค.ศ. 1861 ภายในหลุมฝังศพของทจูเนรอย (หรือ ทเจนริ) ซึ่งเป็นเจ้าพนักงาน ("หัวหน้านักบวช" และ "ผู้ดูแลงานเกี่ยวกับการก่อสร้างอนุสาวรีย์ทั้งหมด") ในรัชสมัยฟาโรห์รามเสสที่ 2

บันทึกพระนามดังกล่าวได้บันทึกพระนามฟาโรห์จำนวนห้าสิบแปดพระองค์ นับตั้งแต่ฟาโรห์อเนดจ์อิบและฟาโรห์กา'อา จากราชวงศ์ที่หนึ่ง จนถึงฟาโรห์รามเสสที่ 2 จากราชวงศ์ที่สิบเก้า โดยเรียงลำดับพระนามฟาโรห์จากสมัยราชอาณาจักรใหม่ไปยังสมัยราชอาณาจักรเก่า โดยละเว้นพระนาม "ผู้ปกครองจากสมัยช่วงระหว่างกลางที่สอง ผู้ปกครองที่เป็นชาวฮิกซอส และผู้ปกครองเหล่านั้น...ที่มีลักษณะคล้ายกันกับกษัตริย์นอกรีตอย่างฟาโรห์อะเคนอาเตน"

โดยในแต่ละพระนามจะห้อมล้อมรอบด้วยกรอบที่เรียกว่า คาร์ทูช) ซึ่งมีเพียงสี่สิบเจ็ดพระนามเท่านั้นที่หลงเหลืออยู่จากการได้รับความเสียหายอย่างรุนแรง เช่นเดียวกับบันทึกพระนามกษัตริย์อียิปต์โบราณอื่น ๆ บันทึกพระนามแห่งซักกอเราะฮ์ได้ละเว้นพระนามกษัตริย์และราชวงศ์ทั้งหมด โดยเริ่มบันทึกถอยหลังจากฟาโรห์รามเสสที่ 2 จนถึงช่วงกลางของราชวงศ์ที่หนึ่ง ยกเว้นราชวงศ์ที่สิบเอ็ดและราชวงศ์ที่สิบสองซึ่งกลับลำดับกัน ภาพถ่ายที่มีชื่อเสียงของบันทึกรายพระนามดังกล่าวได้รับการตีพิมพ์ในปี ค.ศ. 1865 และสามารถชมภาพที่มีรายละเอียดและความละเอียดสูงได้ทางออนไลน์และในหนังสือ *Inside the Egyptian Museum with Zahi Hawass*
center|thumb|800x800px|ภาพวาดของบันทึกพระนามกษัตริย์แห่งซักคาราตามภาพถ่ายและภาพวาดในช่วงระหว่างปี ค.ศ. 1864-65

## พระนามฟาโรห์ในบันทึก
โดยพระนามจะเรียงตามลำดับเวลาย้อนกลับจากด้านบนขวาไปซ้ายล่าง ตามที่ตั้งใจให้อ่าน

## ดูเพิ่มเติม

* บันทึกพระนามกษัตริย์แห่งอไบดอส
* บันทึกพระนามกษัตริย์แห่งคาร์นัก
* บันทึกพระนามกษัตริย์แห่งตูริน
* บันทึกพระนามกษัตริย์แห่งเมดิเนต ฮาบู

## อ้างอิง


## บรรณานุกรม

* Auguste Mariette: *La table de Saqqarah* in *Revue Archeologique Vol 10*, Paris 1864, p. 168-186, Pl. 17
* Emmanuel de Rougé: *Album photographique de la mission remplie en Égypte*, Paris 1865, Photographs, No. 143-145
* Auguste Mariette: *Monuments divers recueillis en Égypte et en Nubie (Tables)*, Paris 1872, Vol. II, Pl. 58
* Eduard Meyer: *Ägyptische Chronologie*, Pl. 1, (Berlin 1904)

หมวดหมู่:ศตวรรษที่ 13 ก่อนคริสตกาล
หมวดหมู่:การค้นพบทางโบราณคดี
หมวดหมู่:วรรณกรรมอียิปต์โบราณ
เดเอ็ฟเบ-โพคาล ฤดูกาล 2022–23

**[[เดเอ็ฟเบ-โพคาล]] ฤดูกาล 2022–23** เป็นฤดูกาลที่ 80 ของการแข่งขันฟุตบอลถ้วยเยอรมันแบบแพ้คัดออกประจำปี ทีม 64 ทีมที่มีส่วนร่วมในการแข่งขัน ประกอบไปด้วยทีมทั้งหมดที่มาจากปีที่ผ่านมาของบุนเดิสลีกาและซไวเทอบุนเดิสลีกา การแข่งขันเริ่มต้นเมื่อวันที่ 29 กรกฎาคม ค.ศ. 2022 กับรอบแรกจากหกรอบและจะสิ้นสุดลงในวันที่ 3 มิถุนายน ค.ศ. 2023 กับรอบชิงชนะเลิศที่สนามกีฬาโอลิมปิกในเบอร์ลิน (สนามเป็นกลางในนาม) ซึ่งเป็นเจ้าภาพนัดชิงชนะเลิศนับตั้งแต่ ค.ศ. 1985 เดเอ็ฟเบ-โพคาลเป็นที่ยอมรับว่ารายการสโมสรที่สำคัญมากที่สุดอันดับสองในฟุตบอลเยอรมันหลังจากแชมป์บุนเดิสลีกา ผู้ดำเนินการเดเอ็ฟเบ-โพคาลคือสมาคมฟุตบอลเยอรมัน (เดเอ็ฟเบ)

## สโมสรที่เข้าร่วมการแข่งขัน
ด้านล่างนี้คือ ทีมที่เข้าร่วมสำหรับการแข่งขัน:

## ตารางการแข่งขันในแต่ละรอบ
โดยทั่วไปการจับสลากทั้งหมดจะจัดขึ้นที่ พิพิธภัณฑ์ฟุตบอลเยอรมัน ใน ดอร์ทมุนท์, ในช่วงเย็นวันอาทิตย์ เวลา 18:00 หลังจากแต่ละรอบ (เว้นแต่จะระบุไว้เป็นอย่างอื่น). การจับสลากจะถ่ายทอดสดทาง ARD ของ *[[Sportschau]]*, ออกอากาศที่ ดัสแอร์สเทอ. ตั้งแต่รอบก่อนรองชนะเลิศเป็นต้นไป, การจับสลากสำหรับ เดเอ็ฟเบ-โพคาล ฟราอูเอน จะเกิดขึ้นในเวลาเดียวกัน.

แต่ละรอบของการแข่งขันฤดูกาล 2022–23 ที่มีกำหนดไว้ดังต่อไปนี้:

## แมตช์การแข่งขัน
ทั้งหมดหกสิบสามนัดที่จะลงเล่น, เริ่มต้นกับรอบแรกเมื่อวันที่ 29 สิงหาคม พ.ศ. 2565 (ค.ศ. 2022) และปิดท้ายด้วยรอบชิงชนะเลิศในวันที่ 3 มิถุนายน พ.ศ. 2566 (ค.ศ. 2023) ที่ สนามกีฬาโอลิมปิก ใน เบอร์ลิน.

เวลาจนถึงวันที่ 29 ตุลาคม พ.ศ. 2565 (ค.ศ. 2022) และตั้งแต่วันที่ 26 มีนาคม พ.ศ. 2566 (ค.ศ. 2023) คือ CEST (UTC+2). เวลาตั้งแต่วันที่ 30 ตุลาคม พ.ศ. 2565 (ค.ศ. 2022) ถึง 25 มีนาคม พ.ศ. 2566 (ค.ศ. 2023) คือ CET (UTC+1).

### รอบแรก
การจับสลากสำหรับรอบแรกจะจัดขึ้นในวันที่ 29 กรกฎาคม พ.ศ. 2565 (ค.ศ. 2022), กับ เควิน โกรสคร็อยทซ์ เป็นผู้ทำการจับสลากในแต่ละนัด. สาบสิบจากสามสิบสองนัดจะจัดขึ้นตั้งแต่วันที่ 29 กรกฎาคม ถึง 1 สิงหาคม พ.ศ. 2565 (ค.ศ. 2022). สองนัดที่เหลือ, ที่เกี่ยวข้องกับผู้เข้าร่วมของ เดเอ็ฟเอ็ล-ซูเพอร์คัพ ฤดูกาล 2022 (ลงเล่นเมื่อวันที่ 30 กรกฎาคม), จะจัดขึ้นในวันที่ 30 และ 31 สิงหาคม พ.ศ. 2565 (ค.ศ. 2022).

### รอบสอง
การจับสลากสำหรับรอบสองจะจัดขึ้นในวันที่ 4 กันยายน พ.ศ. 2565 (ค.ศ. 2022), กับ โยเซีย ท็อปฟ์ เป็นผู้ทำการจับสลากในแต่ละนัด. สิบหกนัดจะลงเล่นตั้งแต่วันที่ 18 ถึง 19 ตุลาคม พ.ศ. 2565 (ค.ศ. 2022).

### รอบ 16 ทีมสุดท้าย
การจับสลากสำหรับรอบ 16 ทีมสุดท้าย จะจัดขึ้นในวันที่ 23 ตุลาคม ค.ศ. 2022 โดย มาเรีย อัสไนเมอร์ เป็นผู้ทำการจับสลากในแต่ละนัด. แปดนัดได้จัดขึ้นตั้งแต่วันที่ 31 มกราคม ถึง 1 กุมภาพันธ์ และ 7 ถึง 8 กุมภาพันธ์ ค.ศ. 2023.

### รอบก่อนรองชนะเลิศ
การจับสลากสำหรับรอบก่อนรองชนะเลิศได้จัดขึ้นเมื่อวันที่ 19 กุมภาพันธ์ ค.ศ. 2023, โดย แยคเคอลีน ไมบ์เนอร์ เป็นผู้ทำการจับสลากในแต่ละนัด. สี่นัดจะเกิดขึ้นตั้งแต่วันที่ 4 ถึง 5 เมษายน ค.ศ. 2023.

### รอบรองชนะเลิศ
การจับสลากสำหรับรอบรองชนะเลิศได้จัดขึ้นในวันที่ 9 เมษายน ค.ศ. 2023 กับ อัลเฟรด กิสลาซอน เป็นผู้ทำการจับสลากในแต่ละนัด. สองนัดจะจัดขึ้นตั้งแต่วันที่ 2 ถึง 3 พฤษภาคม ค.ศ. 2023.

### รอบชิงชนะเลิศ

รอบชิงชนะเลิศจะจัดขึ้นในวันที่ 3 มิถุนายน ค.ศ. 2023 ที่ โอลึมเพียชตาดิโยน ในกรุง เบอร์ลิน.

## หมายเหตุ

## อ้างอิง

## แหล่งข้อมูลอื่น
* 
*DFB-Pokal on kicker.de 

หมวดหมู่:เดเอ็ฟเบ-โพคาล
หมวดหมู่:ฟุตบอลถ้วยเยอรมันในฤดูกาล 2022–23
โมชิ โมชิ รีเทล คอร์ปอเรชั่น

**บริษัท โมชิ โมชิ รีเทล คอร์ปอเรชั่น จำกัด (มหาชน)** เป็นบริษัทสัญชาติไทยที่ดำเนินธุรกิจร้านค้าปลีกภายใต้ชื่อทางการค้า "โมชิ โมชิ" (Moshi Moshi)

## ประวัติ
บริษัทก่อตั้งโดยอชิระ บุญสงเคราะห์ เพื่อจำหน่ายสินค้าแบบญี่ปุ่นในราคาประหยัด มีสาขาแรกที่ศูนย์การค้าแพลทินัม แฟชั่นมอลล์

เริ่มต้นจากธุรกิจค้าส่งสินค้ามีสไตล์และของใช้ต่าง ๆ ที่ใช้ในชีวิตประจำวัน ตั้งแต่ พ.ศ. 2543 จากนั้นเมื่อ พ.ศ. 2559 มีการพัฒนารูปแบบธุรกิจรวมถึงเปลี่ยนชื่อจาก *บริษัท บีกิฟท์ จำกัด* เป็น *บริษัท โมชิ โมชิ เจแปน จำกัด* และในเดือนกรกฎาคม พ.ศ. 2565 ได้แปรสภาพและเปลี่ยนชื่อเป็น *บริษัท โมชิ โมชิ รีเทล คอร์ปอเรชั่น จำกัด (มหาชน)*

เมื่อวันที่ 27 กรกฎาคม พ.ศ. 2565 บริษัทได้ยื่นแบบคำขออนุญาตเสนอขายหลักทรัพย์และแบบแสดงรายการข้อมูลการเสนอขายหลักทรัพย์ (แบบไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ เพื่อเข้าสู่กระบวนการระดมทุนสาธารณะในรูปแบบการเสนอขายหุ้นแก่ประชาชนทั่วไปเป็นครั้งแรก (IPO) และเข้าจดทะเบียนในตลาดหลักทรัพย์แห่งประเทศไทย

## ธุรกิจ

จากข้อมูล ณ พ.ศ. 2565 ร้านโมชิ โมชิ (Moshi Moshi) มีอยู่กว่า 96 สาขา ใน 40 จังหวัดของประเทศไทย สินค้าในร้านมี 12 กลุ่มคือ เครื่องใช้ในบ้าน กระเป๋า เครื่องเขียน ตุ๊กตา ของใช้แฟชั่น อุปกรณ์เสริมความงาม เครื่องนุ่งห่ม เครื่องสำอาง อุปกรณ์ด้านไอที ของเล่น อาหารและเครื่องดื่ม และหมวดอื่น ๆ เช่น หน้ากากผ้า พวงกุญแจ และชุดตรวจหาเชื้อ เป็นต้น สินค้าเหล่านี้มีจำหน่ายผ่านทางเครือข่ายสาขาของบริษัท การขายสินค้าผ่านออนไลน์ และร้านค้าที่จัดขึ้นชั่วคราวบริเวณพื้นที่ส่วนกลางของห้างสรรพสินค้า บริษัทมีศูนย์กระจายสินค้า (Distribution Center) โดยมีขนาดพื้นที่สำหรับคลังสินค้าจำนวน 26,500 ตารางเมตรในจังหวัดนครปฐม

## อ้างอิง

หมวดหมู่:บริษัทค้าปลีกของไทย
หมวดหมู่:บริษัทมหาชน
หมวดหมู่:บริษัทไทยที่ก่อตั้งในปี พ.ศ. 2543
หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:ธุรกิจพาณิชย์
วัดธ่อเจริญธรรม

**วัดธ่อเจริญธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ใกล้แม่น้ำเพชรบุรี ในตำบลท่าราบ อำเภอเมืองเพชรบุรี จังหวัดเพชรบุรี 

วัดธ่อเจริญธรรม ไม่ทราบแน่ชัดว่าสร้างขึ้นเมื่อใด แต่จากสิ่งก่อสร้างที่หลงเหลืออยู่น่าจะมีมาตั้งแต่สมัยอยุธยาตอนปลาย สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2484

อาคารเสนาสนะที่สำคัญ ได้แก่อุโบสถทรงไทย ก่ออิฐถือปูน ขนาด 5 ห้อง ฐานอ่อนโค้งเล็กน้อย หัวเสาปูนปั้นเป็นแบบบัวแวงและกรวยเชิง ผนังทางด้านหน้า (ทิศตะวันออก) พระประธานปูนปั้น ปางมารวิชัยขนาดใหญ่ ประดิษฐานอยู่บนฐานชุกชี ประดับด้วยลวดลายปูนปั้น ด้านหน้ามีพระอัครสาวกนั่งประคองอัญชลีอยู่ทั้งสองข้าง บนฐานชุกชีที่แยกออกมา ที่ผนังด้านหลังพระประธาน มีร่องรอยการเปลี่ยนแปลงที่ตั้งพระประธาน ในลักษณะขยับออกมาด้านหน้าและยกให้สูงขึ้น เจดีย์รายจำนวน 8 องค์ หอระฆังได้รับการบูรณะใหม่ เสากลมมีหลังคาซ้อนลดหลั่น 3 ชั้น ศาลาการเปรียญทางวัดรื้อไปเมื่อ พ.ศ. 2530

## อ้างอิง

ธ่อเจริญธรรม
หมวดหมู่:โบราณสถานในจังหวัดเพชรบุรี
วัดคู้เกษมสโมสร

**วัดคู้เกษมสโมสร**  เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่หมู่ที่ 3 ในตำบลคลองอุดมชลจร อำเภอเมืองฉะเชิงเทรา จังหวัดฉะเชิงเทรา มีเจ้าอาวาสคือพระครูเกษมธรรมสโมธาน (ไพศาล ศิริปญฺโญ)	

วัดคู้เกษมสโมสร ชาวบ้านโดยทั่วไปเรียกกันว่า **วัดคู้** ตั้งเมื่อวัดเมื่อ พ.ศ. 2424 ได้รับพระราชทานวิสุงคามสีมาเมื่อวันที่ 2 กุมภาพันธ์ พ.ศ. 2538 เขตวิสุงคามสีมากว้าง 20 เมตร ยาว 40 เมตร มีเนื้อที่ในการสร้างวัด จำนวน 10 ไร่ 90 ตารางวา ผู้บริจาคที่ดินสร้างวัด คือนายมี สุวรรณดิษฐ์ ที่ตั้งวัดอยู่ติดริมคลอง ตรงที่ตั้งวัดลำคลองคดเคี้ยว จึงได้ตั้งชื่อวัด "คู้เกษมสโมสร"

ปูชนียวัตถุที่สำคัญ ได้แก่พระพุทธรูปปางมารวิชัย ซึ่งประดิษฐานเป็นพระประธานในอุโบสถ วัดมีเกจิอาจารย์คือ หลวงปู่ยิ้ม วัตถุมงคลของท่านมีเหรียญรุ่นแรกปี 2470 เป็นเหรียญปั้ม ขอบข้างเลื่อย พระปิดตาเนื้อดินขุยปู ผสมผงวิเศษ หลังจาร พระเนื้อผง พิมพ์ บัวตูม บัวบาน พระเนื้อดินพิมพ์ เสมาหลังจาร

## อ้างอิง

คู้เกษมสโมสร
ตำบลปากเกร็ด

**ปากเกร็ด** เป็นหนึ่งในสิบสองตำบลของอำเภอปากเกร็ด จังหวัดนนทบุรี และเป็นหนึ่งในห้าตำบลที่อยู่ในเขตเทศบาลนครปากเกร็ด ตำบลข้างเคียง ได้แก่ ตำบลบางพูด ตำบลคลองเกลือ ตำบลบางตลาด ตำบลเกาะเกร็ด และตำบลบางตะไนย์ ใน พ.ศ. 2564 มีประชากรทั้งหมด 36,233 คน

## การแบ่งเขตการปกครอง
ตำบลปากเกร็ดแบ่งเขตการปกครองออกเป็น 5 หมู่บ้าน ได้แก่
* **หมู่ที่ 1** บ้านหาด
* **หมู่ที่ 2** บ้านบ่อ
* **หมู่ที่ 3** บ้านไฟไหม้
* **หมู่ที่ 4** บ้านคลองเกลือ
* **หมู่ที่ 5** บ้านศาลาขี้ปด

## อ้างอิง

ปากเกร็ด
ซักกอเราะฮ์

**ซักกอเราะฮ์** (, ) หรือ (อังกฤษ: **Saqqara**, **Sakkara** หรือ **Saccara** ) เป็นหมู่บ้านชาวอียิปต์ในเขตผู้ว่าการกีซา ซึ่งเป็นที่ตั้งของสุสานโบราณของเชื้อพระวงศ์สมัยอียิปต์โบราณ โดยเป็นหมู่สุสานขนาดใหญ่ประจำเมืองเมมฟิส ซึ่งเป็นเมืองหลวงของราชอาณาจักรอียิปต์โบราณ ในบริเวณซักกอเราะฮ์เป็นที่ตั้งของพีระมิดจำนวนหลายหลัง รวมถึงพีระมิดขั้นบันไดของฟาโรห์โจเซอร์ (Step Tomb) และสุสานแมสตาบาอีกจำนวนหนึ่ง ซักกอเราฮ์ตั้งอยู่ห่างจากไคโรสมัยปัจจุบันไปทางใต้ราว 30 กิโลเมตร (19 ไมล์) ครอบคลุมพื้นที่ประมาณ 7 กม. x 1.5 กม. (4.3 ไมล์ x 0.9 ไมล์)

[thumb|ภาพสลักจากสุสาน ([พิพิธภัณฑ์ลูฟวร์)]]

ซักกอเราะฮ์ประกอบด้วยสิ่งปลูกสร้างหินที่สมบูรณ์ที่สุดและเก่าแก่ที่สุดที่ทราบกันในประวัติศาสตร์ นั่นคือพีระมิดแห่งดโจเซอร์ ซึ่งสร้างขึ้นในสมัยราชวงศ์ที่สาม แห่งอียิปต์ และฟาโรห์แห่งอียิปต์โบราณจำนวนอีกสิบหกพระองค์ก็โปรดให้สร้างพีระมิดที่ซักกอเราะฮ์เช่นกัน ซึ่งขณะนี้อยู่ในสถานะการอนุรักษ์ต่าง ๆ เจ้าพนักงานระดับสูงในสมัยโบราณได้เพิ่มอนุสาวรีย์พิธีศพส่วนตัวในสุสานแห่งนี้ตลอดช่วงสมัยการปกครองของฟาโรห์ ยังคงเป็นสิ่งปลูกสร้างที่สำคัญสำหรับการฝังศพที่ไม่ใช่ของราชวงศ์และพิธีกรรมทางศาสนามานานกว่า 3,000 ปี ทั้งในสมัยปโตเลมีและโรมัน

ทางเหนือขอซักกอเราะฮ์คือ อะบูศีร และทางใต้คือ เดาะฮ์ชูร พื้นที่ที่เริ่มตั้งแต่จากกีซาไปยังเดาะฮ์ชูรได้ถูกใช้เป็นสุสานของชาวเมมฟิสในช่วงเวลาต่าง ๆ และถูกกำหนดให้เป็นมรดกโลกโดยยูเนสโกในปี ค.ศ. 1979 นักวิชาการบางคนเชื่อว่าชื่อ "ซักกอเราะฮ์" ไม่ได้มาจากเทพเจ้าแห่งพิธีศพของอียิปต์โบราณพระนามว่า โซคาร์ แต่มาจากชนเผ่าเบอร์เบอร์ท้องถิ่นที่เรียกว่าบะนี ซักคัร

## อ้างอิง


หมวดหมู่:สถานที่ท่องเที่ยวในประเทศอียิปต์
หมวดหมู่:แหล่งโบราณคดีในประเทศอียิปต์
แอนโทนี บลิงเคน

**แอนโทนี จอห์น บลิงเคน** () เป็นนักการทูตและเจ้าหน้าที่รัฐบาลชาวอเมริกัน อดีตรัฐมนตรีว่าการกระทรวงการต่างประเทศคนที่ 71 ระหว่าง ค.ศ. 2022 – 2025 เขาเคยเป็นรองที่ปรึกษาความมั่นคงแห่งชาติระหว่างปี 2013 ถึง 2015 และเป็นรัฐมนตรีช่วยว่าการกระทรวงการต่างประเทศระหว่างปี 2015 ถึง 2017 ภายใต้ประธานาธิบดีบารัค โอบามา

ในสมัยรัฐบาลคลินตัน บลิงเคนมีตำแหน่งในกระทรวงการต่างประเทศและสภาความมั่นคงแห่งชาติระหว่างปี 1994 ถึง 2001 บลิงเคนเป็นผู้สนับสนุนการบุกครองอิรักในปี 2003 ขณะมีตำแหน่งในคณะกรรมาธิการความสัมพันธ์ต่างประเทศของวุฒิสภาสหรัฐระหว่างปี 2002 ถึง 2008 ต่อมาเขาได้รับตำแหน่งรองผู้ช่วยของประธานาธิบดี และที่ปรึกษาความมั่นคงประจำรองประธานาธิบดีระหว่างปี 2009 ถึง 2013

## อ้างอิง

หมวดหมู่:บุคคลจากรัฐนิวยอร์ก
หมวดหมู่:นักการทูตชาวอเมริกัน
หมวดหมู่:รัฐมนตรีว่าการกระทรวงการต่างประเทศของสหรัฐ
แพ็ก ซอ-อี

**แพ็ก ซอ-อี** (; เกิด 3 สิงหาคม ค.ศ. 1992) เป็นนักแสดงชาวเกาหลีใต้

## อาชีพ
ในปี ค.ศ. 2022 แพ็ก ซอ-อี ได้เซ็นสัญญากับ คิวบ์เอนเตอร์เทนเมนต์

## ผลงานการแสดง

### ภาพยนตร์

### ละครชุดที่ออกอากาศทางโทรทัศน์

### มิวสิกวิดีโอ

## รางวัล และการเสนอชื่อเข้าชิง

## อ้างอิง

## แหล่งข้อมูลอื่น

*  
* 
* 
* 

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2535
หมวดหมู่:บุคคลจากโซล
หมวดหมู่:นักแสดงหญิงชาวเกาหลีใต้ในศตวรรษที่ 21
หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:นักแสดงหญิงจากโซล
กีฬาแฮนด์บอลในกีฬาแห่งชาติ ครั้งที่ 47

**กีฬา[[แฮนด์บอล]]ใน[[กีฬาแห่งชาติ ครั้งที่ 47]]** เป็นการแข่งขันกีฬาแฮนด์บอลที่จัดขึ้นในจังหวัดศรีสะเกษ กำหนดแข่งขันระหว่างวันที่ 12–22 มีนาคม พ.ศ. 2565 โดยได้จัดขึ้นที่อาคารกันทรารมย์ โรงเรียนกีฬาจังหวัดศรีสะเกษ และสนามชายหาด โรงเรียนกีฬาจังหวัดศรีสะเกษ ในครั้งนี้จะมีการแข่งขันทั้งหมด 4 รายการ ประกอบด้วย ประเภทในร่วมทีมชายและหญิง และประเภทชายหาดทีมชายและหญิง ซึ่งมีการชิงชัยเหรียญรางวัลรวมทั้งสิ้น 16 เหรียญ

## สรุปเหรียญรางวัล

## ผู้ได้รับเหรียญรางวัล
### ทีมชาย

### ทีมหญิง

## อ้างอิง

## แหล่งข้อมูลอื่น
*ตารางการแข่งขันและผลการแข่งขัน

แฮนด์บอล
พรพจน์ กนิษฐเสน

**พรพจน์ กนิษฐเสน** เป็นนักพากย์ ผู้กำกับภาพยนตร์ และเป็นผู้สร้างภาพยนตร์ในนามว่าค่าย พรพจน์ฟิล์ม ร่วมกับ รัชนีวรรณ กนิษฐเสน (ภรรยา)

## ผลงานการสร้างภาพยนตร์

### ช.พจน์ฟิล์ม

* คืนนี้ไม่มีพระจันทร์ (2518)
* ไอ้ควายเหล็ก (2520) (ร่วมกับ ฮอลลีวู๊ดฟิล์ม)
* คู่รัก (2521)
* ยิ้มสวัสดี (2521)
* พ่อครัวหัวป่าก์ (2521) (ร่วมกับ เอแพ็กซ์ โปรดักชั่น)

### โอลิมปิคฟิล์ม

* แม่กาวาง (2524)
* กามนิต วาสิฏฐี (2524)

### พรพจน์ฟิล์ม

* พระเอกรับจ้าง (2525)
* แม่ดอกกระถิน (2526)
* รักกันวันละนิด (2526)
* หลานสาวเจ้าสัว (2528)
* พ่อมหาจำเริญ (2528)
* หยุดโลกเพื่อเธอ (2528)
* ลูกสาวเถ้าแก่เฮง (2529)
* แม่ดอกรักเร่ (2529)
* ชมพู่แก้มแหม่ม (2529)
* ไม่สิ้นไร้ไฟสวาท (2529)
* เฮงได้ เฮงดี รักนี้.. (2530)
* พรหมจารีสีดำ (2530)
* ปีกมาร (2530)
* แรงเทียน (2531)
* นางกลางไฟ (2531)
* เพราะว่าฉันรักเธอ (2531)
* คู่รัก (2531)
* โกย (2532)
* ธันยา แม่มดยอดยุ่ง (2532)
* ห้าวเล็กๆ (2532)
* หัวใจ 4 สี (2532)
* หนุ่มสาว (2533)
* เล่นกับไฟ (2533)
* หนุก (2533)
* เปลวไฟในตะวัน (2534)
* มือขวาอาถรรพ์ (2534)
* ขอลูกแก้วเป็นพระเอก (2534)
* วิ่งหน้าตั้ง ก็ยังรักเธอ (2535)

### มู๊ฟวี่ส์สแควร์

* ฝากฝันไว้เดี๋ยว จะเลี้ยวมาเอา (2535)
* ขอความรักบ้างได้ไหม (2535)

### เอ็น.เค.เอ็นเตอร์เทนเม้นท์

* วิ่งหน้าตั้งกำลัง 2 บนเส้นทางมหัศจรรย์ (2536)

## บทภาพยนตร์

### พรพจน์ฟิล์ม

* ไม่สิ้นไร้ไฟสวาท (2529)
* เฮงได้ เฮงดี รักนี้.. (2530)
* พรหมจารีสีดำ (2530)
* ปีกมาร (2530)
* ธันยา แม่มดยอดยุ่ง (2532)
* หนุก (2533)
* เปลวไฟในตะวัน (2534)

## ผลงานการกำกับภาพยนตร์

* ไอ้ควายเหล็ก (2520)
* คู่รัก (2521)
* ยิ้มสวัสดี (2521)
* พ่อครัวหัวป่าก์ (2521)
* รุ้งเพชร (2523)
* แม่กาวาง (2524)
* กามนิต วาสิฏฐี (2524)
* พระเอกรับจ้าง (2525)
* แม่ดอกกระถิน (2526)
* แม่ยอดกะล่อน (2526)
* รักกันวันละนิด (2526)
* เลดี้ฝรั่งดอง (2527)
* หลานสาวเจ้าสัว (2528)
* หยุดโลกเพื่อเธอ (2528)
* ลูกสาวเถ้าแก่เฮง (2529)
* ชมพู่แก้มแหม่ม (2529)
* ไม่สิ้นไร้ไฟสวาท (2529)
* เฮงได้ เฮงดี รักนี้.. (2530)
* ปีกมาร (2530)
* แรงเทียน (2531)
* เพราะว่าฉันรักเธอ (2531)
* โกย (2532)
* ธันยา แม่มดยอดยุ่ง (2532)
* หัวใจ 4 สี (2532)
* ’หนุก (2533)
* เปลวไฟในตะวัน (2534)
* มือขวาอาถรรพ์ (2534)
* ขอลูกแก้วเป็นพระเอก (2534)
* วิ่งหน้าตั้ง ก็ยังรักเธอ (2535)
* วิ่งหน้าตั้งกำลัง 2 บนเส้นทางมหัศจรรย์ (2536)
* ถ้ารักแล้วจะแห้วไม่ว่ากัน (2536)

## กำกับละคร

* กาแกมหงส์ (2528)

## อ้างอิง
ตำบลกะมัง

**ตำบลกะมัง** เป็นตำบลหนึ่งในอำเภอพระนครศรีอยุธยา จังหวัดพระนครศรีอยุธยา

## ชื่อ
ตำบลกะมัง ตั้งชื่อตามคลองเล็ก ๆ คือ **คลองกะมัง** (เรียกอีกอย่างว่า *ไผ่ลิง*) ซึ่งไหลผ่านตอนเหนือของพื้นที่ **กะมัง** (บางครั้งสะกด **กระมัง**) หมายถึง ปลากระมัง ซึ่งเป็นปลาน้ำจืดที่กินได้จัดอยู่ในวงศ์ปลาตะเพียน

## ภูมิศาสตร์
ถือได้ว่า ตำบลกะมัง เป็นพื้นที่รอบนอกของเกาะเมืองอยุธยา ตำบลข้างเคียง ได้แก่ (จากทิศเหนือตามเข็มนาฬิกา) หัวรอ ไผ่ลิง คลองสวนพลู สำเภาล่ม ด้านทิศตะวันตกติดกับแม่น้ำป่าสัก

พื้นที่ของตำบลกะมังตั้งอยู่บริเวณเชิงสะพานปรีดี-ธำรง (ขาออก)

## การปกครอง
พื้นที่ทั้งหมดของตำบลกะมังอยู่ภายใต้การปกครองของเทศบาลนครพระนครศรีอยุธยา

## สถานที่
วัดที่โดดเด่นที่สุดในตำบลกะมัง คือ วัดพนัญเชิงวรวิหาร

## อ้างอิง

กะมัง
บุพเพสันนิวาส (แก้ความกำกวม)

**บุพเพสันนิวาส** อาจหมายถึง
* **[[บุพเพสันนิวาส (นวนิยาย)]]** - นวนิยายโดยรอมแพง
** **[[บุพเพสันนิวาส]]** - ละครโทรทัศน์ที่สร้างจากนวนิยายดังกล่าว ผลิตโดย บรอดคาซท์ ไทย เทเลวิชั่น
** **[[บุพเพสันนิวาส 2]]** - ละครภาพยนตร์ไทยแนวย้อนยุค ผลิตโดย จีดีเอชและบรอดคาซท์ ไทย เทเลวิชั่น ได้แรงบันดาลใจจากนวนิยายเรื่อง *[[บุพเพสันนิวาส (นวนิยาย)|บุพเพสันนิวาส]]*
* **[[บุพเพสันนิวาส (เพลงศรัณยู วินัยพานิช)]]** - เพลงนำละครโทรทัศน์บุพเพสันนิวาส ขับร้องโดย ศรัณยู วินัยพานิช
* **[[บุพเพสันนิวาส (เพลงศรคีรี ศรีประจวบ)]]** - เพลงลูกทุ่ง ขับร้องโดย ศรคีรี ศรีประจวบ จากปลายปากกาของครู ไพบูลย์ บุตรขัน
* **[[บุพเพสันนิวาส (เพลงประพนธ์ สุนทรจามร)]]** - เพลงลูกกรุงในปี พ.ศ. 2495 ขับร้องโดย ประพนธ์ สุนทรจามร บรรเลงโดยวงดนตรีสุนทราภรณ์
วัดศรีสุทธาวาส (จังหวัดเชียงราย)

**วัดศรีสุทธาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียง อำเภอเวียงป่าเป้า จังหวัดเชียงราย  ลักษณะพื้นที่เป็นเนินเตี้ย มีป่าไม้เบญจพรรณล้อมรอบมีพื้นที่เป็นวัดและธรณีสงฆ์ รวม 43 ไร่ 3 งาน 73 ตารางวา

## ประวัติ

วัดศรีสุทธาวาสมีหลายชื่อ ได้แก่ **วัดศรีราชคฤห์**  (วัดราช) หรือ **วัดนอก** (นอกเวียง) **วัดหลวงราชคฤห์** **วัดใหม่** **วัดราษฏร์** **วัดกิตติวาส** **วัดเจดีย์สุวรรณ** ตามประวัติวัดทั่วราชอาณาจักรของกรมศาสนา ระบุไว้ว่าวัดศรีสุทธาวาสสร้างเมื่อ พ.ศ. 2286 ได้รับพระราชทานวิสุงคามสีมา เมื่อ พ.ศ. 2427 แต่ประวัติการสร้างวัดมีการสร้างจากหลักฐานแผ่นศิลาจารึก ชร.1 จารึกวิหารจันทรอาราม ระบุว่าเริ่มก่อสร้างวันที่ 30 ตุลาคม พ.ศ. 2011 โดยเจ้าหมื่นท้าวลูกหมื่นพลางเงินญาง เจ้าเมืองวังเหนือได้สร้างวิหารขึ้นชื่อว่า "จันทรอาราม" มีพระพุทธรูปสัมฤทธิ์จารึกอักษรโบราณ และมีแนววิหารโบราณเป็นหลักฐานให้เห็นถึงปัจจุบัน สมัยสร้างราว พ.ศ. พ.ศ. 2256–2286 ตรงกับสมัยของพญามังราย สร้างใหม่หลังจากร้างไปหลายปี 

ใน พ.ศ. 2286 ได้สร้างต่อเติมบูรณะไปเรื่อย ๆ จนเสร็จสมบูรณ์ใน พ.ศ. 2297 แล้วก็ร้างไปจนกระทั่ง พ.ศ. 2426 พระครูอุตตมะ พร้อมพระครูยติวัตตวิมล พระยาเทพณรงค์ เจ้าเมืองเวียงป่าเป้า พระขันธเสมาหน่องส่วยโหง่งและลูกศิษย์ ร่วมกันบูรณะสร้างวัด พระพุทธรูปในวิหาร เจดีย์ อุโบสถ หอไตร ธรรมาสน์ และหอสรงบางส่วน ต่อมาเมื่อ พ.ศ. 2464 พระครูยติวัตตวิมล ได้บูรณะปฏิสังขรณ์พระธาตุเจดีย์ซึ่งเหลือแต่ฐานเป็นเจดีย์แบบพม่าขึ้นมาใหม่ สร้างพระประธานในวิหาร และวิหารหลังใหม่ครอบวิหารหลังเดิมครอบพระพุทธรูปประประธาน พ.ศ. 2533–2538 ได้สร้างวิหารหลังใหม่ให้ใหญ่ขึ้นเป็นแบบทรงภาคกลางครอบวิหารหลังเดิมซึ่งชำรุด

## อาคารเสนาสนะ
อาคารเสนาสนะที่สำคัญ ได้แก่หอไตรสร้างเมื่อ พ.ศ. 2446 กรมศิลปากรขึ้นทะเบียนเป็นโบราณตั้งแต่เมื่อ พ.ศ. 2544 ปัจจุบันมีสภาพทรุดโทรมมาก พระธาตุเจดีย์แบบสิบสองปันนา อุโบสถสร้างเมื่อ พ.ศ. 2451 มีมุขสร้างคร่อมบันไดรูปปูนปั้นครุฑแบกนาค ยักษ์แบกนาค และแม่พระธรณีบีบมวยผม ปูชนียวัตถุที่สำคัญคือพระประธานแบบพม่าประดิษฐานในวิหาร อยู่บนฐานชุกชีและที่ฐานมีปูนปั้นเรื่องราวพุทธประวัติและทศชาติชาดก ฝีมือช่างไทใหญ่และสิบสองปันนา

## อ้างอิง

ศรีสุทธาวาส
หมวดหมู่:โบราณสถานในจังหวัดเชียงราย
ดีแลน เดอ บรุคเกอร์

**ดีแลน เดอ บรุคเกอร์** เกิดเมื่อวันที่ 5 ธันวาคม พ.ศ. 2540 เป็นนักฟุตบอลลูกครึ่งฟิลิปปินส์-เบลเยี่ยม เล่นในตำแหน่งกองกลาง ปัจจุบันลงเล่นให้กับอยุธยา ยูไนเต็ด ในไทยลีก

## เกียรติประวัติ
**	เซเรส–เนกรอส**
* ฟิลิปปินส์ฟุตบอลลีก: 2019

## อ้างอิง

หมวดหมู่:ผู้เล่นในไทยลีก
หมวดหมู่:กองกลางฟุตบอลชาย
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:นักฟุตบอลชาวฟิลิปปินส์
หมวดหมู่:นักฟุตบอลทีมชาติฟิลิปปินส์
หมวดหมู่:ชาวฟิลิปปินส์เชื้อสายเบลเยียม
ดารีอา โดนต์โซวา

**อากริพพินา อาร์คาดเยฟนา โดนต์โซวา** (; เกิด 7 มิถุนายน ค.ศ. 1952) หรือรู้จักกันทั่วไปกันในชื่อ **ดารีอา โดนต์โซวา** () (ชื่อก่อนแต่งงาน: **วาลีซเยฟวา**) เป็นนักเขียนชาวรัสเซียและสมาชิกสหภาพนักเขียนรัสเซีย เธอได้รับรางวัลด้านวรรณกรรมมากมายตลอดหลายปีที่ผ่านมา ตามข้อมูลอย่างเป็นทางการของหอการค้าหนังสือในรัสเซีย เธอขึ้นอันดับหนึ่งในบรรดานักเขียนนิยายผู้ใหญ่เกี่ยวกับยอดขายรวมประจำปีของหนังสือที่ตีพิมพ์โดยเธอ ในปี 2015 เธอตีพิมพ์หนังสือและแผ่นพับจำนวน 117 เล่ม ซึ่งหนังสือพิมพ์ของเธอตีพิมพ์ทั้งหมด 1,968 เล่มในรัสเซีย

## ครอบครัว
เธอเกิดเมื่อวันที่ 7 มิถุนายน ค.ศ. 1952 ในครอบครัวผู้กำกับของมอสคอนเสิร์ต ทามาลาโนวาคกี และนักเขียนชาวโซเวียตที่รู้จักกันน้อย (1929 OGPU) อาร์คาดีย์ นิโคเลวิซ วาลีซเยฟ พ่อของเธอมาจากครอบครัวชนชั้นแรงงาน  คุณปู่ของเธอทำงานที่โรงงานทอผ้า คุณยายทำหน้าที่เป็นลูกจ้างรายวัน ก่อนเธอจะนั้นเกิดพวกเขาได้หย่าร้างกันก่อน 

## อ้างอิง

หมวดหมู่:นักเขียนชาวรัสเซีย
หมวดหมู่:บุคคลที่เกิดในปี พ.ศ. 2495
หมวดหมู่:บุคคลจากมอสโก
แอร์เดชีร์ ซอเฮดี

**แอร์เดชีร์ ซอเฮดี** (; 16 ตุลาคม พ.ศ. 2471 – 18 พฤศจิกายน พ.ศ. 2564) เป็นนักการเมืองและนักการทูตชาวอิหร่าน ดำรงตำแหน่งรัฐมนตรีกระทรวงต่างประเทศในปี พ.ศ. 2509 ถึง พ.ศ. 2514 และเอกอัครราชทูตในสหรัฐและสหราชอาณาจักร

## ครอบครัว
เขาเกิดเมื่อวันที่ 16 ตุลาคม พ.ศ. 2471 และเขาเป็นลูกชายของพลโทแฟชลอลลอฮ์ ซอเฮดีที่เป็นนายกรัฐมนตรีอิหร่านที่มีส่วนร่วมในการรัฐประหารเพื่อโค่นล้มโมฮัมหมัด มอสซัดเดกและภรรยาคอดีเจห์ พรีเนีย

เขาได้รับปริญญาด้านการเกษตรจากมหาวิทยาลัยแห่งรัฐยูทาห์ในปี พ.ศ. 2493 เจ็ดปีต่อมาเขาได้แต่งงานกับเจ้าหญิงชาห์นาซ ปาห์ลาวีและต่อมาเขาหย่าร้างในปีพ.ศ. 2507

เขาเสียชีวิตเมื่อวันที่ 18 พฤศจิกายน พ.ศ. 2564

## งานการเมือง

## หลังการปฏิวัติอิสลาม

## เครื่องราชอิสริยาภรณ์

* :

border|frameless|80x80px เครื่องราชอิสริยาภรณ์รอยัลวิกตอเรียน ชั้นอัศวินสูงสุด
## อ้างอิง

หมวดหมู่:การปฏิวัติอิหร่าน
หมวดหมู่:นักการเมืองอิหร่าน
ทูเวอ เครสแจนเซิน

**ทูเวอ เครสแจนเซิน** (; 25 กุมภาพันธ์ ค.ศ. 1940 – 26 มิถุนายน ค.ศ. 2022) เป็นครู ศิลปินด้านทัศนศิลป์ และนักการเมืองชาวกรีนแลนด์ เขาเป็นที่รู้จักจากการออกแบบธงชาติกรีนแลนด์ที่เริ่มใช้งานในวันที่ 21 มิถุนายน ค.ศ. 1985 เครสแจนเซินได้รับเลือกตั้งเข้าสู่รัฐสภากรีนแลนด์ในฐานะสมาชิกพรรคซิอุมุตเมื่อ ค.ศ. 1979 ช่วงนี้เป็นช่วงที่กรีนแลนด์ได้รับสถานะปกครองตนเอง เขาดำรงตำแหน่งรัฐมนตรีว่าการกระทรวงวัฒนธรรมและการศึกษากรีนแลนด์ระหว่าง ค.ศ. 1979–1983

เครสแจนเซินถึงแก่กรรมในวันที่ 26 มิถุนายน ค.ศ. 2022 ขณะมีอายุ 82 ปี ในบ้านของเขาที่แฮลส์ ประเทศเดนมาร์ก

## อ้างอิง
คำเตือนครั้งสุดท้ายของจีน

[thumb|ช่องแคบไต้หวัน ระหว่าง[ประเทศจีน|จีน (สาธารณรัฐประชาชนจีน) และไต้หวัน (สาธารณรัฐจีน)]]
**คำเตือนครั้งสุดท้ายของจีน** (, ) เป็นสุภาษิตรัสเซีย มีต้นกำเนิดมาจากสหภาพโซเวียตในอดีต หมายถึง คำเตือนหรือคำขู่ที่ไม่มีผลกระทบจริง ๆ

## ต้นกำเนิด
สำหรับต้นกำเนิดของประโยค คำเตือนครั้งสุดท้ายของจีน มาจากสถานการณ์ความสัมพันธ์ระหว่างสาธารณรัฐประชาชนจีนและสหรัฐในช่วงทศวรรษ 1950 และ 1960 สหรัฐได้ส่งเครื่องบินขับไล่ขึ้นลาดตระเวนบริเวณช่องแคบไต้หวันเป็นประจำ ทำให้ทางการจีนประท้วงการกระทำดังกล่าวในนามของพรรคคอมมิวนิสต์จีนในรูปแบบของ "คำเตือนครั้งสุดท้าย" ต่อการซ้อมรบของสหรัฐในช่องแคบดังกล่าว ยังไงก็ตาม คำเตือนดังกล่าวไม่มีการตอบโต้ใด ๆ ตามมาหลังจากการเพิกเฉยต่อ "คำเตือนครั้งสุดท้าย" นั้น

สาธารณรัฐประชาชนจีนได้ออก "คำเตือนครั้งสุดท้าย" ครั้งแรกไปยังสหรัฐในเที่ยวบินลาดตระเวนในวันที่ 7 กันยายน พ.ศ. 2501 ระหว่างสถานการณ์วิกฤตช่องแคบไต้หวันครั้งที่ 2 ซึ่งเวลานั้นสหรัฐถือว่าสาธารณรัฐจีน (ไต้หวัน) เป็นตัวแทนที่ถูกต้องตามกฎหมายเพียงชาติเดียวของจีน และทำการบินลาดตระเวนในน่านน้ำที่ควบคุมโดยสาธารณรัฐประชาชนจีน ซึ่งจีนได้บันทึกการกระทำนั้นและออก "คำเตือนครั้งสุดท้าย" ผ่านช่องทางทางการทูตสำหรับเหตุการณ์ฉุกเฉินต่าง ๆ ที่เกิดขึ้น โดยทางการจีนได้ออกคำเตือนครั้งสุดท้ายมากกว่า 900 ครั้งในปี พ.ศ. 2507

## การใช้งานในปัจจุบัน
ภายหลังการล่มสลายของสหภาพโซเวียต สุภาษิตดังกล่าวยังคงถูกใช้โดยแพร่หลายในกลุ่มประเทศอดีตสหภาพโซเวียต โดยเฉพาะในประเทศเอสโตเนีย

ในปี พ.ศ. 2565 ประโยคว่า "คำเตือนครั้งสุดท้าย" ของจีน ถูกพูดถึงอย่างแพร่หลายอีกครั้งหลังจากการประกาศเตือนสหรัฐในการเดินทางไปเยือนประเทศไต้หวัน ว่าอย่าเล่นกับไฟ ซึ่งประธานสภาผู้แทนราษฎรสหรัฐก็ไม่ได้ยี่หระ กลับเดินทางไปยังประเทศไต้หวันพร้อมคณะในค่ำของวันที่ 2 สิงหาคม พ.ศ. 2565 จีนจึงตอบโต้ด้วยการประกาศพื้นที่ซ้อมรบใหญ่ด้วยกระสุนจริงบริเวณโดยรอบประเทศไต้หวันหลังจากประธานสภาผู้แทนสหรัฐเดินทางกลับ โดยเหตุการณ์ดังกล่าวถูกพูดถึงในสื่อสังคมเรดดิต และแพลตฟอร์มออนไลน์ 9แก๊ก ในรูปแบบของมีม "คำเตือนครั้งสุดท้าย" ของจีน

## ดูเพิ่ม

* เสือกระดาษ
* ทำร้ายความรู้สึกของชาวจีน

## อ้างอิง


หมวดหมู่:สุภาษิต
หมวดหมู่:ความสัมพันธ์ระหว่างประเทศของประเทศจีน
หมวดหมู่:ความสัมพันธ์จีน–รัสเซีย
สงครามบอลข่าน

**สงครามบอลข่าน** เป็นหนึ่งในความขัดแย้งทั้งสองครั้งที่เกิดขึ้นในรัฐบอลข่านในปี 1912 จนถึง 1913 ในช่วงสงครามบอลข่านครั้งที่หนึ่ง รัฐบอลข่านทั้งสี่คือ กรีซ เซอร์เบีย มอนเตเนโกร และบัลแกเรีย ได้ประกาศสงครามต่อจักรวรรดิออตโตมันและสามารถเอาชนะจักรวรรดิออตโตมันได้ ส่งผลให้ดินแดนฝั่งยุโรปของจักรวรรดิออตโตมัน เหลือเพียงภูมิภาคเธรซตะวันออกเท่านั้นที่ยังคงอยู่ภายใต้การควบคุมของจักรวรรดิ อย่างไรก็ตาม ในช่วงสงครามบอลข่านครั้งที่สอง บัลแกเรียได้หันมาต่อสู้กับรัฐบอลข่านเดิมที่ร่วมมือกันในครั้งแรก นอกจากนี้ยังเผชิญกับการโจมตีโดยโรมาเนียจากทางเหนือ จักรวรรดิออตโตมันยังคงสูญเสียอาณาเขตส่วนใหญ่ในยุโรป แม้ว่าจะมีส่วนเกี่ยวข้องในฐานะผู้ต่อต้านบัลแกเรีย จักรวรรดิออสเตรีย-ฮังการีเริ่มอ่อนแอลงเป็นอย่างมาก เมื่อเซอร์เบียได้ผนวกดินแดนจนมีความพยายามที่จะสถาปนาดินแดนสลาฟใต้ขึ้นมา สงครามครั้งนี้จึงเป็นจุดเริ่มต้นของวิกฤตการณ์บอลข่านในปี 1914 และด้วยเหตุนี้จึงทำให้สงครามครั้งนี้เป็นดั่ง "ลางบอกเหตุแห่งสงครามโลกครั้งที่หนึ่ง"

ในช่วงต้นคริสต์ศตวรรษที่ 20 ทั้งบัลแกเรีย กรีซ มอนเตเนโกร และเซอร์เบีย ต่างก็ได้รับเอกราชจากจักรวรรดิออตโตมัน แต่กลุ่มชาติพันธุ์จำนวนมากยังคงอยู่ภายใต้การปกครองของจักรวรรดิ ในปี 1912 บรรดาประเทศเหล่านี้ได้ร่วมกันก่อตั้งสันนิบาตบอลข่าน สงครามบอลข่านครั้งที่หนึ่งเริ่มขึ้นเมื่อวันที่ 8 ตุลาคม 1912 เมื่อรัฐสมาชิกของสันนิบาตประกาศสงครามกับจักรวรรดิออตโตมัน และสิ้นสุดลงในอีกแปดเดือนต่อมา เนื่องจากการลงนามในสนธิสัญญาลอนดอน เมื่อวันที่ 30 พฤษภาคม 1913 สงครามบอลข่านครั้งที่สองเริ่มขึ้นเมื่อวันที่ 16 มิถุนายน 1913 เมื่อบัลแกเรียไม่พอใจกับการสูญเสียมาซิโดเนีย โดยได้เริ่มโจมตีอดีตพันธมิตรสันนิบาตบอลข่าน แต่กองกำลังผสมระหว่างเซอร์เบียและกรีซมีกำลังพลที่เหนือกว่ามาก และสามารถขับไล่กองทัพบัลแกเรียพร้อมโจมตีสวนกลับบัลแกเรียจากการรุกรานทางตะวันตกและทางใต้ โรมาเนียซึ่งไม่ได้มีส่วนร่วมกับความขัดแย้งนี้ ได้เริ่มรุกรานบัลแกเรียทางตอนเหนือ ซึ่งเป็นการละเมิดสนธิสัญญาสันติภาพระหว่างสองรัฐ อีกทั้งจักรวรรดิออตโตมันได้โจมตีบัลแกเรียและสามารถยึดเมืองเธรซได้ แล้วเคลื่อนพลสู่เอเดรียโนเปิล สงครามครั้งที่สองยุติลงเนื่องด้วยสนธิสัญญาบูคาเรสต์ บัลแกเรียยังคงรักษาดินแดนส่วนใหญ่ที่ยึดครองในสงครามครั้งแรกได้ แต่ก็ถูกบังคับให้มอบดินแดนทางตอนเหนือให้แก่โรมาเนีย

สงครามบอลข่านถูกมองว่าเป็นสัญลักษณ์ของปัญหาชนกลุ่มน้อย โดยทุกฝ่ายมีส่วนที่ต้องรับผิดชอบต่อความทารุณโหดร้ายต่อพลเรือน และได้ช่วยจุดประกายความโหดร้ายในภายหลัง รวมถึงอาชญากรรมสงครามในสงครามยูโกสลาเวียเมื่อช่วงทศวรรษที่ 1990 ดัวย

## อ้างอิง

### บรรณานุกรม
* 
* 
* 
* 
* 
* 

## แหล่งข้อมูลอื่น

*U.S. State Department. "The Formation of the Balkan Alliance of 1912" (1918) 
* C. Hall, Richard: Balkan Wars 1912–1913, in: 1914-1918-online. ''International Encyclopedia of the First World War''.
*Project Gutenberg's The Balkan Wars: 1912–1913, by Jacob Gould Schurman
*US Library of Congress in the Balkan Wars
*The Balkan crises, 1903–1914 
*Balkan Wars from a Turkish perspective
*Wikisource: The New Student's Reference Work/The Balkans and the Peace of Europe
*Historic films about the Balkan Wars at europeanfilmgateway.eu

หมวดหมู่:สงครามบอลข่าน
หมวดหมู่:จักรวรรดิออตโตมัน
หมวดหมู่:สาเหตุของสงครามโลกครั้งที่หนึ่ง
หมวดหมู่:ทวีปยุโรปในทศวรรษที่ 1910
วัดนาทวี

**วัดนาทวี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาทวี อำเภอนาทวี จังหวัดสงขลา

วัดนาทวีตั้งวัดเมื่อ  พ.ศ. 2360 ในสมัยพระบาทสมเด็จพระพุทธเลิศหล้านภาลัย เพื่อแทนที่วัดนาหว้า ซึ่งถูกเผาทำลายไปในสมัยสงครามเมื่อครั้งต้นกรุงรัตนโกสินทร์  เดิมเป็นที่ดินของนายยอดทอง ซึ่งได้รับการแต่งตั้งจากเมืองจะโหน่งให้ดำรงตำแหน่งหัวเมือง นายทองหัวเมืองจึงนำความไปปรึกษากับเจ้าคณะหมวดที่เมืองจะนะตกลง สร้างวัดขึ้นใหม่ในที่ดินของตนเอง วัดได้รับพระราชทานวิสุงคามสีมาเมื่อวันที่ 30 มีนาคม พ.ศ. 2558

ปูชนียวัตถุที่สำคัญคือ  *หลวงพ่อโต*  เป็นพระพุทธรูปโบราณปางมารวิชัย  สร้างในสมัยอยุธยา  มีหน้าตักกว้าง  2.20  เมตร ทำจากปูนปั้นฝีมือช่างท้องถิ่น ด้านการเคารพนับถือจากชาวบ้าน เชื่อว่าเมื่อชาวบ้านแถบนาทวีและใกล้เคียง  เกิดเรื่องข้าวของหายหรือถูกโจรลักขโมยวัวควาย  จะเดินทางมากราบไหว้บนบานหลวงพ่อโต  ขอให้ได้สิ่งของหรือสัตว์เลี้ยงกลับคืน  ซึ่งส่วนมากมักจะได้คืนกลับมา วัดยังมี *แหวนพุทธดำรง* มีลักษณะคล้ายแหวนทำด้วยหยก แต่เป็นกำไลโบราณที่ทำจากหินคาเนเลี่ยนหรือหินนำโชค ซึ่งขุดพบที่ท้องนาในอำเภอนาทวี ชาวบ้านที่ขุดพบได้นำมาถวายให้กับวัด

## อ้างอิง

นาทวี
หมวดหมู่:อำเภอนาทวี
วัดบางกล้วย (จังหวัดสุราษฎร์ธานี)

**วัดบางกล้วย**  เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ตำบลบางไทร อำเภอเมืองสุราษฎร์ธานี จังหวัดสุราษฎร์ธานี ที่ดินตั้งวัดมีเนื้อที่ 19 ไร่  1  งาน 10 ตารางวา

มีเรื่องบอกเล่าว่าเมื่อราว 300 ปีที่ผ่านมา พระธุดงชาวพม่ากะเหรี่ยงเดินธุดงค์มาปักกรดบนที่ดินของบริเวณวัดนี้ ชื่อหลวงพ่อเน่ย และต่อมาได้สร้างเป็นสำนักสงฆ์ มุงหลังคาด้วยหญ้าคา เรียกว่า *สำนักสงฆ์เกาะทับ* ต่อมาขุนสวัสดิ์  หนวดแดง ได้มอบที่ดิน 5 ไร่เศษ หลังจากหลวงพ่อเน่ยได้มรณะภาพ มีการสร้างอุโบสถไม้  ฐานเสาอุโบสถฝึงลึกในดินประมาณ 1 เมตร และรองฐานตีนเสาด้วยไม้แดง และไม้เคี่ยมขนาดหนา 2 นิ้ว กว้าง 10 นิ้ว โดยประมาณ พระประธานในอุโบสถสร้างด้วยปูนทรายแร่เช่นกัน

18 กุมภาพันธ์ พ.ศ. 2456 สำนักสงฆ์วัดบางกล้วย ได้ประกาศเป็นวัดตามกฏหมาย (ตามหลักฐานราชการ) โดยมีพระอธิการหีตเป็นเจ้าอาวาส 16 สิงหาคม พ.ศ. 2461 วัดบางกล้วยได้รับพระราชทานวิสุงคามสีมา มีพระโยคา ธรรมวินิจ เป็นผู้ครองวัด ฝ่ายมหานิกาย ต่อมา พ.ศ. 2464 วัดได้อยู่ในความดูแลปกครองของฝ่ายธรรมยุติกนิกาย พ่อปู่สงฆ์และแม่ย่าทับ  ชัยสงคราม ได้ถวายที่ดินวัดเพิ่มอีก 4 ไร่ และได้ซื้อที่ดินเพิ่มอีก 10 ไร่เศษ ในภายหลังรวมเนื้อที่ดินทั้งหมด ประมาณ 19 ไร่เศษ

อาคารเสนาสนะที่สำคัญ ได้แก่ อุโบสถ ศาลาการเปรียญ กุฏิ ซึ่งสร้างด้วยไม้ หลังคามุงกระเบื้องว่าวสี่เหลี่ยม

## รายนามเจ้าอาวาส
* หลวงพ่อเน่ย
* หลวงพ่อเต้า
* หลวงพ่อเรือง
* หลวงพ่อปราบ
* พระครูโยคาธิการวินิต
* พระอธิการหีต
* พระช้อย
* พระใบฏีกาสน
* พระชะแล้ม
* พระนิกร
* พระนัด
* พระปลัดกิมเหี้ยง
* พระครูโสภณจิตตสุนทร (โสภณ ปิยจิตโต)  พ.ศ. 2517–ปัจจุบัน

## อ้างอิง

บางกล้วย
วัดถ้ำช้างเผือก

**วัดถ้ำช้างเผือก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาสมอคอน อำเภอท่าวุ้ง จังหวัดลพบุรี อยู่ห่างจากวัดถ้ำตะโกประมาณ 1 กิโลเมตร มีศาสนสถานทางบริเวณด้านล่างและด้านบนภูเขาและด้านบนภูเขามีความอุดมสมบูรณ์ร่มรื่นจากต้นไม้ใหญ่และต้นไม้ขนาดกลางอยู่จำนวนมาก

วัดถ้ำช้างเผือก แต่เดิมสร้างอยู่ตรงหน้าถ้ำช้างเผือกซึ่งพระยาโชฎึกราชเศรษฐเป็นผู้สร้าง แต่ในฤดูน้ำหลากการเดินทางไม่สะดวกจึงมีการย้ายวัดขึ้นไปอยู่เหนือถ้ำประมาณ 50 ปีเศษมาแล้ว แต่ยังคงใช้ชื่อวัดตามที่เรียกกันมาแต่เดิม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2375 ได้รับพระราชทานวิสุงคามสีมาเมื่อ พ.ศ. 2496 กรมศิลปากรประกาศขึ้นทะเบียนเป็นโบราณสถาน ตามประกาศในราชกิจจานุเบกษา เล่ม 53 หน้า 905 ตอนที่ 24 เมื่อวันที่ 2 สิงหาคม พ.ศ. 2479

วัดมีพระพุทธรูปปางไสยาสน์ก่ออิฐถือปูนยาว 10 เมตร บริเวณเชิงเขามีทำนบดินและอ่างเก็บน้ำโบราณที่อาจสร้างราวพุทธศตวรรษที่ 18 ด้านบนภูเขามีวิหารที่มองเห็นบริเวณโดยรอบของอำเภอท่าวุ้ง

## อ้างอิง

ถ้ำช้างเผือก
หมวดหมู่:โบราณสถานในจังหวัดลพบุรี
ตำบลสำเภาล่ม

**ตำบลสำเภาล่ม** เป็นตำบลใน อำเภอพระนครศรีอยุธยา จังหวัดพระนครศรีอยุธยา

## ประวัติศาสตร์
ตำบลสำเภาล่มเป็นจุดบรรจบของแม่น้ำ 2 สาย คือ แม่น้ำป่าสัก และ แม่น้ำเจ้าพระยา โดยมีภูมิประเทศเป็นทางแยก 3 ทาง กระแสน้ำได้ก่อตัวขึ้นในจุดที่เรือและเรือสำเภามักจะพลิกคว่ำและจมลงตั้งแต่สมัยอยุธยาเป็นเมืองหลวงของประเทศไทยเมื่อกว่า 600 ปีที่แล้ว

ตามตำนาน เรือของเจ้าหญิงจีนพระนามว่า เจ้าหญิงสร้อยดอกหมาก ล่มและจมลงหน้าวัดพนัญเชิง อีกตำนานเล่าว่ามาจากเรือสำเภาจีนที่จมลงจากการค้าขายที่นี่ เรือมักจะประสบอุบัติเหตุพลิกคว่ำและจมบ่อย ๆ มีเรื่องเล่าว่าเมื่อน้ำลด จะพบซากเรืออัปปางมากมาย

บันทึกในสมัยอยุธยาระบุว่ามี เรือนแพ เรียงรายตั้งแต่หน้าวัดพนัญเชิงถึง วัดไชยวัฒนาราม เป็นระยะทางประมาณ 3 กม. (1.9 ไมล์) และมีเรือนแพอยู่รอบเกาะเมืองอยุธยา (ตัวเมืองอยุธยาล้อมรอบด้วยน้ำทุกด้านเหมือนเกาะ) ในยุคนั้นพื้นที่นี้ถือว่าเป็นตลาดน้ำขนาดใหญ่และมีเครือข่ายทางน้ำที่มีเรือนแพทอดยาวไปในแม่น้ำประมาณ 10,000 หลัง มักมีเรือบรรทุกของที่ไม่ใช่ไม้แปรรูปหรือผลิตภัณฑ์ในประเทศจาก ตาก และ เพชรบูรณ์ มาค้าขาย มีชุมชนชาวจีนอยู่บริเวณวัดพนัญเชิง นอกจากนี้ยังมีชุมชนชาวต่างชาติหลายเชื้อชาติ ได้แก่ ชาวโปรตุเกส ดัตช์ ญี่ปุ่น และชาวจาม  พวกเขาได้รับอนุญาตจากราชสำนักอยุธยาให้ตั้งบ้านเรือนอยู่ทั้งสองฟากของแม่น้ำเจ้าพระยา เรือสำเภามักจะทอดสมอเพื่อทำการค้า และระหว่างทางไปแม่น้ำป่าสัก เป็นที่ตั้งของโรงจอดสำเภาหลวงของราชสำนัก

ตามบันทึกของ พระยาโบราณราชธานินทร์ (พร เดชะคุปต์) ข้าหลวงเทศาภิบาล มณฑลกรุงเก่า (ชื่อทางการของจังหวัดพระนครศรีอยุธยาในสมัยของพระบาทสมเด็จพระจุลจอมเกล้าเจ้าอยู่หัว) และนักโบราณคดีคนสำคัญในยุคนั้น ระบุว่าแผ่นดินในตัวเมืองอยุธยาแต่เดิมไม่ใช่เกาะ แต่ดูเหมือนแหลมยื่นจาก ทุ่งหันตรา ทางตะวันตกไปจรดตะวันออกจนถึงแนวแม่น้ำเจ้าพระยาที่ไหลมาจากทิศเหนือและไหลวนไปทางทิศใต้จนถึงหน้าวัดพนัญเชิง ทำให้แผ่นดินรูปแหลมกลายเป็นเกาะที่ล้อมรอบด้วยน้ำ 3 ด้าน

ทางทิศตะวันออกของเกาะเมืองอยุธยามีคูน้ำชื่อ คลองคูขื่อหน้า ไหลออกจาก หัวรอ (ที่ปัจจุบันมีประชากรและตลาดเก่าแก่ชื่อเดียวกันอยู่ทางทิศตะวันออกเฉียงเหนือใกล้กับ พระราชวังจันทรเกษม) ไปบรรจบกับแม่น้ำเจ้าพระยาที่หน้าวัดพนัญเชิง ในรัชสมัย สมเด็จพระมหาธรรมราชาธิราช ทรงบัญชาให้ขุดขยายทางน้ำนี้ให้กว้างกว่าเดิม  เมื่อเวลาผ่านไปกระแสน้ำก็ไหลเร็วขึ้นและรุนแรงขึ้น มันกัดเซาะตลิ่งและทรุดตัวลงสู่แม่น้ำป่าสักดังในปัจจุบัน ดังนั้นตัวเมืองอยุธยาจึงถูกล้อมรอบด้วยน้ำทุกด้านเหมือนเกาะ จึงเป็นที่มาของชื่อ เกาะเมืองอยุธยานับแต่นั้นมา

ปัจจุบันพื้นที่ตำบลสำเภาล่มมักเกิดอุบัติเหตุเรือล่มและจมอยู่บ่อยครั้ง

## ภูมิศาสตร์
ตำบลสำเภาล่มถือว่าอยู่ทางตอนล่างของอำเภอพระนครศรีอยุธยาโดยอยู่นอกเกาะเมืองอยุธยา

สภาพภูมิประเทศของตำบลสำเภาล่มเป็นที่ราบลุ่มจึงเหมาะสำหรับการปลูกข้าว มีน้ำท่วมขังในฤดูฝนประมาณ 2-3 เดือน โดยมีแม่น้ำเจ้าพระยาไหลผ่าน ไม่มีป่าไม้ในพื้นที่

ตำบลข้างเคียง ได้แก่ (ตามเข็มนาฬิกาจากทิศเหนือ) ตำบลประตูชัย ตำบลเกาะเรียน ตำบลคลองตะเคียน และตำบลปากกราน

## ประชากร
ชาวตำบลสำเภาล่มชอบที่จะสร้างบ้านอยู่ 2 ฝั่งคลองและริมถนน บ้านส่วนใหญ่อยู่ใกล้กัน  บ้านเรือนแบ่งกันเป็นหมู่ ๆ ตามความยาวของถนน

ในปี พ.ศ. 2541 ตำบลสำเภาล่มมีประชากรทั้งหมด 6,368 คน

## สถานที่สำคัญ
* วัดพุทไธศวรรย์
* หมู่บ้านโปรตุเกส
* วัดขุนพรหม

## อ้างอิง

สำเภาล่ม
ตำบลบางพูด (อำเภอปากเกร็ด)

**ตำบลบางพูด** () เป็น 1 ใน 12 ตำบลของอำเภอปากเกร็ด จังหวัดนนทบุรี ตำบลบางพูดมีอาณาเขตติดกับ (ตามเข็มนาฬิกาจากทิศเหนือ) ตำบลบางคูวัด จังหวัดปทุมธานี ตำบลบางขะแยง ตำบลบ้านใหม่ ตำบลคลองเกลือ ตำบลปากเกร็ด และตำบลบางตะไนย์ ใน พ.ศ. 2563 ตำบลบางพูดมีประชากรทั้งหมด 63,160 คน

## การแบ่งเขตการปกครอง
### การปกครองส่วนกลาง
ตำบลบางพูดแบ่งออกเป็น 9 หมู่บ้าน ได้แก่

### การปกครองส่วนท้องถิ่น
พื้นที่ทั้งหมดของตำบลบางพูด บริหารโดยเทศบาลนครปากเกร็ด

## อ้างอิง

บางพูด
ทีเอสเอ็มซี

**บริษัทผลิตสารกึ่งตัวนำไต้หวัน จำกัด** ( หรือ Taiwan Semiconductor) ย่อเป็น **ทีเอสเอ็มซี** (TSMC) เป็นบริษัทผลิตและออกแบบสัญญาสารกึ่งตัวนำข้ามชาติสัญชาติไต้หวัน เป็นบริษัทสารกึ่งตัวนำที่มีมูลค่าสูงสุดในโลก เป็นโรงงานผลิตสารกึ่งตัวนำโดยเฉพาะแห่งใหญ่สุดของโลก และบริษัทใหญ่อันดับต้น ๆ ของประเทศไต้หวัน โดยมีสำนักงานใหญ่และแหล่งประกอบการหลักในอุทยานวิทยาศาสตร์ซินชูในซินชู มีเจ้าของหลักเป็นนักลงทุนต่างชาติ

บริษัทฯ ก่อตั้งโดยมอร์ริส จางในปี 1987 เป็นโรงงานผลิตสารกึ่งตัวนำโดยเฉพาะแห่งแรกของโลก และเป็นบริษัทแถวหน้าในอุตสาหกรรมดังกล่าวมาช้านาน บริษัทฯ ได้จดทะเบียนในตลาดหลักทรัพย์ไต้หวันตั้งแต่ปี 1993 และในปี 1997 ได้เป็นบริษัทไต้หวันบริษัทแรกที่จดทะเบียนในตลาดหลักทรัพย์นิวยอร์ก นับแต่ปี 1994 เป็นต้นมา ทีเอสเอ็มซีมีอัตราเติบโตต่อปีแบบทบต้นของรายได้ 17.4% และอัตราเดียวกันของรายรับ 16.1% ในเดือนมิถุนายน 2022 ทีเอสเอ็มซีมีมูลค่าตลาดคิดเป็นประมาณ 90% ของจีดีพีไต้หวัน

ทีเอ็สเอมซีมีกำลังการผลิตแว่นผลึก (wafer) เทียบเท่า 300 มม. ที่ 30 ล้านชิ้นต่อปีในปี 2020 และผลิตชิปแก่ผู้บริโภคโดยมีกระบวนการผลิต (process node) ตั้งแต่ 2 ไมครอนถึง 5 นาโนเมตร ทีเอสเอ็มซีเป็นโรงงานผลิตแห่งแรกที่มีความสามารถผลิต 7 นาโนเมตรและ 5 นาโนเมตร และเป็นรายแรกที่ขายเทคโนโลยีเอ็กซ์ตรีมอัลตราไวโอเล็ตลิโธกราฟฟี (EUV) ในปริมาณมาก

## อ้างอิง

## แหล่งข้อมูลอื่น

* 
* 

หมวดหมู่:บริษัทอิเล็กทรอนิกส์
หมวดหมู่:บริษัทเทคโนโลยี
หมวดหมู่:บริษัทไต้หวันที่ก่อตั้งในปี พ.ศ. 2530
สันนิบาตบอลข่าน

**สันนิบาตบอลข่าน** เป็นพันธมิตรของทั้งสี่รัฐบอลข่านที่ก่อตั้งขึ้นจากชุดสนธิสัญญาทวิภาคีที่ทำขึ้นในปี 1912 ระหว่างคริสจักรอีสเทิร์นออร์ทอดอกซ์แห่งราชอาณาจักรกรีซ, บัลแกเรีย, เซอร์เบีย และมอนเตเนโกร เพื่อต่อต้านจักรวรรดิออตโตมัน ซึ่งในขณะนั้นยังคงควบคุมดินแดนส่วนใหญ่ของภูมิภาคยุโรปตะวันออกเฉียงใต้

คาบสมุทรบอลข่านอยู่ในสภาวะที่โกลาหลตั้งแต่ช่วงต้นทศวรรษที่ 1900 โดยได้เกิดสงครามกองโจรในมาซิโดเนีย ตามมาด้วยการปฏิวัติยังเติร์ก วิกฤตการณ์บอสเนียที่ยืดเยื้อ และการลุกฮือหลายครั้งที่แอลเบเนีย การประทุขึ้นของสงครามอิตาลี-ตุรกีในปี 1911 ยิ่งทำให้จักรวรรดิออตโตมันอ่อนแอลงเป็นอย่างมาก และทำให้รัฐบอลข่านเข้มแข็งขึ้น ภายใต้อิทธิพลของรัสเซีย เซอร์เบียและบัลแกเรียได้ลงนามในการเป็นพันธมิตรกัน ซึ่งเดิมจะมุ่งโจมตีจักรวรรดิออสเตรีย-ฮังการีเมื่อวันที่ 13 มีนาคม 1912 แต่ด้วยสถานการณ์ที่เปลี่ยนแปลงไป ทำให้เหล่าพันธมิตรหันไปต่อต้านจักรวรรดิออตโตมันแทน เซอร์เบียได้ลงนามเป็นพันธมิตรร่วมกันกับมอนเตเนโกร ในขณะที่บัลแกเรียลงนามเป็นพันธมิตรกับกรีซ สันนิบาตได้รับชัยชนะในสงครามบอลข่านครั้งที่หนึ่ง ซึ่งปะทุขึ้นในเดือนตุลาคม 1912 โดยประสบความสำเร็จในการยึดครองดินแดนออตโตมันในยุโรปเกือบทั้งหมด อย่างไรก็ตาม หลังจากชัยชนะในครั้งนี้ ความขัดแย้งระหว่างพันธมิตรได้เกิดขึ้นอีกครั้ง เนื่องจากประสบปัญหาในการแบ่งส่วนของดินแดนที่ยึดได้ โดยเฉพาะอย่างยิ่งมาซิโดเนีย นำไปสู่การสลายตัวของสันนิบาต และไม่นานหลังจากนั้น เมื่อวันที่ 16 มิถุนายน 1913 บัลแกเรียได้เริ่มเปิดฉากโจมตีอดีตรัฐพันธมิตร ถือเป็นจุดเริ่มต้นของสงครามบอลข่านครั้งที่สอง

## รัฐสมาชิก

## หมายเหตุ

## อ้างอิง

หมวดหมู่:สงครามบอลข่าน
หมวดหมู่:สนธิสัญญาด้านพันธมิตรทางการทหาร
หมวดหมู่:สนธิสัญญาในคริสต์ศตวรรษที่ 20
หมวดหมู่:พันธมิตรทางการทหาร
หมวดหมู่:ราชอาณาจักรเซอร์เบีย
หมวดหมู่:ราชอาณาจักรกรีซ
หมวดหมู่:ราชอาณาจักรมอนเตเนโกร
หมวดหมู่:ราชอาณาจักรบัลแกเรีย
หมวดหมู่:สมเด็จพระเจ้าปีเตอร์ที่ 1 แห่งเซอร์เบีย
หมวดหมู่:พระเจ้านิกอลาที่ 1 แห่งมอนเตเนโกร
หมวดหมู่:พระเจ้ากอนสตันดีโนสที่ 1 แห่งกรีซ
หมวดหมู่:พระเจ้าซาร์เฟอร์ดินานด์ที่ 1 แห่งบัลแกเรีย
การตัดมดลูก

**การตัดมดลูก** () เป็นหัตถการศัลยกรรมเพื่อนำมดลูกออก บางครั้งอาจทำการตัดปากมดลูก, รังไข่ (การตัดรังไข่), ท่อนำไข่ (การตัดท่อนำไช่) และอวัยวะเคียง ร่วมด้วย

การตัดมดลูกเป็นหัตถการที่มักทำโดยนรีแพทย์ มีทั้งชนิดที่เป็นการตัดมดลูกทั้งหมดหรือโดยสมบูรณ์ (total หรือ complete ได้แก่การตัดส่วนตัว; body, ฟันดัส; fundus และปากมดลูก; cervix), การตัดมดลูกบางส่วน (partial ได้แก่การตัดแค่ส่วนตัว บางครั้งเรียกว่าแบบเหนือปากมดลูก; "supracervical") และการตัดมดลูกแบบถอนรากถอนโคน (radical ได้แก่การตัดทั้งหมดลูก ท่อนำไข่ และรังไข่) การตัดมดลูกจะทำให้ผู้ที่ถูกตัดไม่สามารถมีลูกได้อีก เช่นเดียวกับการตัดรังไข่และท่อทำไข่ รวมถึงยังมีความเสี่ยงจากการผ่าตัดและมีผลข้างเคียงในระยะยาว การผ่าตัดนี้จึงกระทำเฉพาะเมื่อการรักษาด้วยตัวเลือกอื่น ๆ ไม่สามารถรักษาผู้ป่วยได้ หรือเมื่อไม่มีการรักษาตัวเลือกอื่น ๆ แล้ว การตัดมดลูกถือเป็นหัตถการศัลยกรรมทางนรีเวชที่กระทำบ่อยที่สุดในสหรัฐรองจากการผ่าซีสซาเรียน ราวร้อยละ 68 ของการตัดมดลูกกระทำในผู้ป่วยด้วยภาวะอย่างเยื่อบุมดลูกเจริญผิดที่, เลือดออกทางมดลูกผิดปกติ และ เนื้องอกกล้ามเนื้อของมดลูก มีการคาดการณ์ว่าความถี่ในการทำการตัดมดลูกในกรณีที่ผู้ป่วยมีอาการกลุ่มไม่ใช่มะเร็งเนื้อร้าย (non-malignancy) จะลดต่ำลง เป็นผลมาจากการพัฒนาการรักษาทางเลือกที่มีมากขึ้น

## ข้อบ่งชี้
อาการหรือข้อบ่งชี้สำหรับการตัดมดลูก เช่น: เยื่อบุมดลูกเจริญผิดที่, อะดีโนไมโยซิส, ประจำเดือนมามากผิดปกติ, เนื้องอกกล้ามเนื้อมดลูก, มดลูกปลิ้น, มะเร็งทางนรีเวช หรือ เพื่อป้องกันมะเร็งของระบบสืบพันธุ์สตรี

นอกจากนี้ยังใช้ทำในการแปลงเพศเป็นชายเช่นกัน

## ความเสี่ยงและผลข้างเคียง

อันราการเสียชีวิตจากการตัดมดลูกสูงกว่าหลายเท่าในผู้ป่วยที่ตั้งครรภ์อยู่ มีมะเร็ง หรือมีภาวะแทรกซ้อนอื่นอยู่เดิม

ผลในระยะยาว (Long-term effect) ที่ทำให้เสียชีวิตในทุกกรณีนั้นถือว่าต่ำมาก ผู้ที่อายุต่ำกว่า 45 ปี มีอัตราการเสียชีวิตในระยะยาวหลังตัดมดลูกที่สูงมากกว่าอย่างมีนัยสำคัญ ซึ่งเข้าใจว่าเป็นผลข้างเคียงของฮอร์โมนส์ ผลดังกล่าวไม่ได้พบได้เฉพาะในผู้ที่ยังไม่หมดประจำเดือน แม้แต่ในผู้ที่หมดประจำเดือนแล้วก็ยังมีรายงานว่ามีการมีชีวิตรอดในระบะยาวต่ำลงหลังการผ่ารังไข่

การบาดเจ็บของท่อปัสสาวะสามารถพบได้ใน 0.2 กรณีต่อการผ่าตัด 1000 ครั้งในการตัดมดลูกผ่านทางช่องคลอด (vaginal hysterectomy) และอยู่ที่ 1.3 กรณีต่อการผ่าตัด 1,000 ครั้งในการการตัดมดลูกผ่านหน้าท้อง (abdominal hysterectomy) การบาดเจ็บมักพบที่ท่อปัสสาวะส่วนปลาย ใกล้กับเส้นเอ็นอินฟันดิบูโลเพลวิก หรือตรงจุดที่ท่อปัสสาวะลอดใต้เส้นเลือดแดงยูเทอรีน (uterine artery) หลายครั้งเป็นผลจากการหนีบหยุดหลอดเลือดผิดพลาด (blind clamping) และการจัดวางเส้นเอ็น (ligature placement) ซึ่งทำไปเพื่อควบคุมเลือดคั่ง

โดยทั่วไปผู้ป่วยจะพักฟื้นในโรงพยาบาลอยู่ที่ 3 ถึง 5 วันหรือมากกว่าในกรณีการผ่าทางหน้าท้อง และอยู่ที่ 1 และ 2 วัน ในกรณีที่ตัดออกทางช่องคลอด หรือกรณีที่ทำหัตถการโดยมีการส่องกล้องช่วย (laparoscopically assisted) หลังหัตถการ วิทยาลัยสูตินรีเวชศาสตร์อเมริกา (American College of Obstetricians and Gynecologists) แนะนำให้งดการสอดใส่สิ่งใด ๆ เข้าไปในช่องคลอด เช่น ผ้าอนามัยแบบแทมปอน หรือการมีเพศสัมพันธ์สอดใส่ เป็นเวลา 6 สัปดาห์

## อ้างอิง

## แหล่งข้อมูลอื่น
* 
* 
* Oncolex.org features live footage videos showing radical hysterctomies 
* ''Hudson's FTM Resource Guide'', "FTM Gender Reassignment Surgery

หมวดหมู่:หัตถการทางศัลยศาสตร์
หมวดหมู่:คนข้ามเพศ
หมวดหมู่:นรีเวชวิทยา
หมวดหมู่:ระบบสืบพันธุ์
หมวดหมู่:การทำหมัน
หมวดหมู่:ศัลยศาสตร์มะเร็งวิทยา
บุนเดิสลีกา ฤดูกาล 2022–23

**บุนเดิสลีกา ฤดูกาล 2022–23** () เป็นการแข่งขันบุนเดิสลีกาฤดูกาลที่ 60 เริ่มต้นฤดูกาลในวันที่ 5 สิงหาคม ค.ศ. 2022 และสิ้นสุดในวันที่ 27 พฤษภาคม ค.ศ. 2023

ไบเอิร์นมิวนิก คือแชมป์เก่าสมัยที่สิบติดต่อกัน

เนื่องจาก ฟุตบอลโลก 2022 จะจัดขึ้นระหว่างวันที่ 21 พฤศจิกายน ถึง 18 ธันวาคม ค.ศ. 2022 เนื่องจากสภาพภูมิอากาศของประเทศเจ้าภาพ กาตาร์ ลีกจะมีการหยุดเล่นชั่วคราวระหว่างฤดูกาล เนื่องจากนักเตะทีมชาติต้องออกจากสโมสรในวันที่ 14 พฤศจิกายน ค.ศ. 2022 การแข่งขันบุนเดสลีกาแมตช์เดย์สุดท้ายก่อนพักการแข่งขันคือตั้งแต่วันที่ 11-13 พฤศจิกายน (แมตช์เดย์ 15) ลีกจะกลับมาแข่งขันในอีก 10 สัปดาห์ต่อมาในวันที่ 20 มกราคม ค.ศ. 2023

โปรแกรมการแข่งขันประกาศไว้เมื่อ 17 มิถุนายน ค.ศ. 2022.

## ทีม

มีทั้งหมด 18 ทีมที่เข้าแข่งขันในฤดูกาล 2022–23 ของบุนเดิสลีกา.

### การเปลี่ยนแปลงทีม

### สนามและที่ตั้ง

### บุคลากรและชุดแข่งขัน

### การเปลี่ยนแปลงผู้จัดการทีม

## ตารางคะแนน

## ผลการแข่งขัน

## เพลย์ออฟเลื่อนชั้น-ตกชั้น
เพลย์ออฟเลื่อนชั้น-ตกชั้น จะจัดขึ้นในวันที่ 1 และ 5 มิถุนายน ค.ศ. 2023.

### ภาพรวม


|}

### แมตช์
*เวลาทั้งหมด [[เวลาออมแสงยุโรปกลาง]] ([[UTC+02:00|UTC+2]])*

*รวมผลสองนัด เฟาเอ็ฟเบ ชตุทการ์ท ชนะ 6–1, ดังนั้นทั้งสองสโมสรจึงยังคงอยู่ในลีกของตนต่อไป.*

## สถิติตลอดฤดูกาล
### อันดับผู้ทำประตู

### อันดับผู้ผ่านบอลสูงสุด

### แฮท-ทริคส์

### คลีนชีตส์

## รางวัล
### รางวัลประจำเดือน

### รางวัลส่วนบุคคล

### ทีมยอดเยี่ยมประจำฤดูกาล
#### อีเอ สปอร์ตส์

## หมายเหตุ

## อ้างอิง

## แหล่งข้อมูลอื่น
*

หมวดหมู่:ฤดูกาลในบุนเดิสลีกา
หมวดหมู่:ฟุตบอลลีกยุโรปในฤดูกาล 2022–23
ตำบลหัวรอ (จังหวัดพระนครศรีอยุธยา)

**ตำบลหัวรอ** เป็นตำบลหนึ่งในอำเภอพระนครศรีอยุธยา จังหวัดพระนครศรีอยุธยา

## ประวัติศาสตร์
หัวรอถือเป็นสถานที่ทางประวัติศาสตร์ที่มีผู้อยู่อาศัยมาอย่างน้อย 200 ปี ตั้งแต่อยุธยาเป็นเมืองหลวงของประเทศไทย ชื่อหัวรอมาจากคำว่า ทำนบรอ (แปลว่า "ฝายชะลอการไหลของกระแสน้ำ") เป็นฝายชนิดหนึ่งที่สร้างจากคานไม้วางอยู่ในน้ำเพื่อชะลอความเร็วของแม่น้ำเพื่อป้องกันความเสียหายต่อตลิ่ง ฝายชะลอความเร็วของน้ำตั้งอยู่ที่จุดบรรจบของแม่น้ำลพบุรีในอดีต (ปัจจุบันคือแม่น้ำเจ้าพระยา) และคูเมืองด้านหน้าหน้าป้อมมหาไชยในอดีต

ในอดีต วัดท่าเสื่อ (ปัจจุบันเป็นพื้นที่หลังพระราชวังจันทรเกษม) เป็นที่ที่หมื่นราชเสน่หา (นอกราชการ) ลอบสังหารอุปราชจัน บ้านมหาโลกน้องชายของขุนวรวงศาธิราช กษัตริย์กรุงศรีอยุธยาในขณะนั้น โดยเป็นหนึ่งในแผนโค่นล้มขุนวรวงศาธิราช กับท้าวศรีสุดาจันทร์ ที่นำโดยขุนพิเรนทรเทพ (ภายหลังคือสมเด็จพระมหาธรรมราชาธิราช) สิ่งนี้เกิดขึ้นในปี พ.ศ. 2091

ในการเสียกรุงศรีอยุธยาครั้งที่ 2 ใน พ.ศ. 2310 หัวรอเป็นพื้นที่ที่กองทัพพม่าบุกเข้ามาเพราะเป็นจุดป้องกันที่อ่อนแอที่สุด ป้อมมหาไชยถูกเผาพร้อมกำแพงเมืองและวัดวาอารามต่าง ๆ ทุกวันนี้ซากปรักหักพังของป้อมมหาไชยยังคงซ่อนอยู่หลังตลาดหัวรอ

ในยุคปัจจุบัน หัวรอมีชื่อเสียงในด้านการเป็นตลาด ตลาดหัวรอ เป็นตลาดดั้งเดิมที่ยังคงมนต์เสน่ห์ของโลกเก่าไว้เหมือนกับชุมชนริมน้ำที่อื่น ๆ นานมาแล้วที่ตลาดแห่งนี้ถูกไฟไหม้ แต่ได้รับการบูรณะเกือบสมบูรณ์ ปัจจุบันตลาดบริหารงานโดย สำนักงานพระคลังข้างที่

ในด้านการท่องเที่ยว หัวรอยังเป็นสถานที่ที่นักท่องเที่ยวได้นั่งเรือสำรวจเกาะเมืองอยุธยา

## อ้างอิง

หัวรอ
หมวดหมู่:ตำบลในจังหวัดพระนครศรีอยุธยา
วัดบ้านปูน

**วัดบ้านปูน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะตะเภา อำเภอบ้านตาก จังหวัดตาก มีที่ดินตั้งวัดเนื้อที่ 4 ไร่ 1 งาน 30 ตารางวา ทางด้านทิศตะวันออกติดต่อกับถนนริมแม่น้ำปิง ภายในวัดมีถนนผ่านกลางจากทิศตะวันออกไปทะลุทางทิศตะวันตก 

วัดบ้านปูนสร้างขึ้นเป็นวัดนับตั้งแต่ประมาณ พ.ศ. 2400 มีนามตามชื่อบ้าน ได้รับพระราชทานวิสุงคามสีมาวันที่ 8 กรกฎาคม พ.ศ. 2526 เขตวิสุงคามสีมากว้าง 8 เมตร ยาว 16 เมตร มีช่วงหนึ่งวัดอยู่ในสภาพร้าง เมื่อปีพ.ศ 2502 หลวงพ่อพันธ์ได้รับอนุญาตให้ย้ายจากวัดวังหม้อ มาอยู่ที่วัดบ้านปูน ก็ด้วยชาวบ้านวังหม้อ เห็นอกเห็นใจที่ชาวบ้านปูนขาดพระสงฆ์ที่จะดูแลวัดวาอารามและยังร้างอยู่
และที่วัดวังหม้อก็ยังมีครูบาอรรถ์ทีดูแลอยู่ หลังจากที่ท่านมาอยู่วัดบ้านปูน ท่านก็ร่วมกับศรัทธาชาวบ้านปูน ช่วยกันถางป่าถางพง เพราะร้างมานาน โดยมีปู่เอ่า ใจงาม เป็นมรรคนายกสมัยนั้น ได้ร่วมกันก่อสร้างกุฏิ วิหาร ศาลาการเปรียญ หอระฆัง หอไตร และอุโบสถเป็นต้น

อาคารเสนาสนะที่สำคัญ ได้แก่ ศาลาการเปรียญกว้าง 10 เมตร ยาว 30 เมตร สร้างเมื่อ พ.ศ. 2525 หอสวดมนต์กว้าง 8 เมตร ยาว 14 เมตร พ.ศ. 2519 กุฏิสงฆ์ จำนวน 2 หลัง และเจดีย์ศรีสุธา

## อ้างอิง

บ้านปูน
วัดปากคลอง

**วัดปากคลอง** อาจหมายถึง
* วัดปากคลอง จังหวัดชุมพร
* วัดปากคลอง จังหวัดเชียงใหม่
* วัดปากคลอง จังหวัดตรัง
* วัดปากคลอง จังหวัดพระนครศรีอยุธยา
* วัดปากคลอง จังหวัดพังงา
* วัดปากคลอง จังหวัดพิษณุโลก
* วัดปากคลอง จังหวัดเพชรบุรี
* วัดปากคลอง จังหวัดลพบุรี
* วัดปากคลอง จังหวัดสระบุรี
* วัดปากคลอง จังหวัดสุโขทัย

ปากคลอง
วัดปากคลอง (จังหวัดพังงา)

**วัดปากคลอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรมณีย์ อำเภอกะปง จังหวัดพังงา มีที่ดินตั้งวัดเนื้อที่ 12 ไร่ ที่ตั้งของวัดแวดล้อมไปด้วยภูเขาที่เรียกว่าภูเขาแม่ยาย

วัดปากคลองสร้างเมื่อประมาณ พ.ศ. 2476 โดยมีนายเพิ่ม ยอดน้ำ นายขีด ทองสุข และนางโปรย ร่วมกันสร้างวัด โดยแรกเริ่มได้สร้างเสนาสนะเป็นแบบชั่วคราว บางปีขาดพระสงฆ์อยู่จำพรรษาเสนาสนะก็ชำรุด เมื่อมีพระสงฆ์มาอยู่จำพรรษาอีกก็สร้างขึ้นใหม่อีก เสนาสนะต่าง ๆ ได้สร้างขึ้นเป็นหลักฐานมั่นคงแบบถาวรกว่าเดิมนับตั้งแต่ พ.ศ. 2514 ในสมัยที่พระใบฎีกาจรับ ปญฺญาวุโธ ขึ้นมาเป็นเจ้าอาวาส วัดนี้ได้รับพระราชทานวิสุงคามสีมา เมื่อวันที่ 21 ธันวาคม พ.ศ. 2522

อาคารเสนาสนะที่สำคัญ ได้แก่ ศาลาการเปรียญกว้าง 9 เมตร ยาว 19 เมตร สร้างเมื่อ พ.ศ. 2514 โครงสร้างคอนกรีตเสริมเหล็ก กุฏิสงฆ์จำนวน 2 หลัง โครงสร้างเป็นอาคารไม้ 1 หลัง และครึ่งตึกครึ่งไม้ อีก 1 หลัง และมีโรงครัว 1 หลัง

## อ้างอิง

ปากคลอง
หมวดหมู่:อำเภอกะปง
Common Voice

**Common Voice** เป็นโครงการประเภท crowdsourcing ที่เริ่มโดยมอซิลลา เพื่อสร้างฐานข้อมูลฟรีสำหรับซอฟต์แวร์รู้จำเสียงพูด โดยอาสาสมัครจะอัดเสียงพูดที่อ่านตามประโยคด้วยไมโครโฟนและตรวจทานเสียงของคนอื่น ข้อความกำกับเสียงและเสียงจะอยู่ภายใต้สัญญาอนุญาตสาธารณสมบัติ อย่าง CC0 ด้วยสัญญาอนุญาตนี้จึงทำให้นักพัฒนาซอฟต์แวร์สามารถใช้ชุดข้อมูลนี้สำหรับการรู้จำคำพูดได้โดยไม่มีข้อจำกัดและค่าใช้จ่าย

## เป้าหมาย
Common Voice มุ่งหวังที่จะให้ตัวอย่างเสียงที่หลากหลาย ตามที่ Katharina Borchert ของ Mozilla ได้ให้ไว้ หลายโครงการอื่น ๆ ส่วนใหญ่นำข้อมูลมาจากวิทยุสาธารณะ ตรงกันข้ามกับชุดข้อมูลที่มีตัวแทนเสียงของทั้งผู้หญิงและผู้ที่มีสำเนียงเด่นชัดจำนวนน้อยกว่า

## อ้างอิง


หมวดหมู่:มอซิลลา
ตำบลภูเขาทอง (อำเภอพระนครศรีอยุธยา)

**ตำบลภูเขาทอง** () เป็นตำบลในอำเภอพระนครศรีอยุธยา จังหวัดพระนครศรีอยุธยา

## ภูมิศาสตร์
ตำบลภูเขาทอง ตั้งอยู่ริมแม่น้ำเจ้าพระยา ประมาณ 71 กม. ทางเหนือของกรุงเทพฯ ประมาณ 3 กม. ทิศตะวันตกเฉียงเหนือของเกาะเมืองอยุธยา แหล่งท่องเที่ยวที่สำคัญ ได้แก่ เจดีย์ภูเขาทอง และพระบรมราชานุสาวรีย์สมเด็จพระนเรศวรมหาราชที่อยู่ติดกัน

ตำบลข้างเคียง ได้แก่ (จากทิศเหนือตามเข็มนาฬิกา) ตำบลวัดตูม ตำบลลุมพลี ตำบลท่าวาสุกรี ตำบลบ้านป้อม และตำบลบ้านใหม่

## เศรษฐกิจ
สินค้าส่งออกของตำบลภูเขาทอง ได้แก่ เปลญวน โมบายรูปปลาตะเพียนที่ทำจากใบตาล ซึ่งเป็นสัญลักษณ์ของจังหวัดพระนครศรีอยุธยา และพัดที่ทำด้วยขนนกยูง

## การแบ่งเขตการปกครอง
ตำบลภูเขาทองทั้งหมดบริหารงานโดยองค์การบริหารส่วนตำบลภูเขาทอง ที่ก่อตั้งขึ้นในปี พ.ศ. 2542 แบ่งออกเป็น 4 หมู่บ้าน

* **หมู่ที่ 1**: บ้านวัดช่อง
* **หมู่ที่ 2**: บ้านภูเขาทอง
* **หมู่ที่ 3**: บ้านหัวพราน
* **หมู่ที่ 4**: บ้านหาดทราย

## อ้างอิง

ภูเขาทอง
ภูเขาทอง
คาร์ไดไอดา

**Cardiida** เป็นอันดับหอยสองฝาที่อยู่ในชั้นไบวาลเวีย 

วงศ์:
* Cardiidae
* Donacidae
* Ephippiodontidae
* Ferganoconchidae
* Glaucomyidae
* Goniocardiidae
* Icanotiidae
* Lahillidae
* Limnocyrenidae
* Lutetidae
* Psammobiidae
* Pterocardiidae
* Quenstedtiidae
* Semelidae
* Solecurtidae
* Sowerbyidae
* Tancrediidae
* Tellinidae
* Unicardiopsidae

## อ้างอิง

หมวดหมู่:หอยสองฝา
หมวดหมู่:อันดับหอยสองฝา
ตำบลโพลเบบอลอ

**โพลเบบอลอ** () เป็นตำบลในอำเภอซีแมคอน เทศมณฑลแจฮ์โรม จังหวัดฟอร์ส ประเทศอิหร่าน แบ่งออกเป็น 9 หมู่บ้าน จากสำมะโน พ.ศ. 2549 ตำบลนี้มีประชากร 6,718 คนใน 1,459 ครัวเรือน

## อ้างอิง